করতাল
করতাল হলো কাঠ ও/বা পিতলের তৈরি এক ধরনের বাদ্যযন্ত্র। এর আকৃতি কিছুটা থালার মতো। এর বাদনরীতি একাধারে তাল, লয় ও ছন্দ নিরূপণে সাহায্য করে। সাধারণত করতালের সুতা বা দড়ি আঙ্গুলে (বিশেষ করে তর্জনী) আটকিয়ে হাতের তালুতে চাপ ও ছাড় দিয়ে এটি বাজাতে হয়। হাতের এই চাপ ও ছাড়ের ওপরই করতালের ধ্বনির উচ্চতা ও মৃদুতা নির্ভর করে। কীর্তনে খোলের অনুষঙ্গ হিসেবে করতাল একটি অপরিহার্য যন্ত্র বলে বিবেচিত হয়। কোনো কোনো এলাকায় এটি এটি খঞ্জনি নামেও পরিচিত।